ఈనాడు
1974 ఆగష్టు 10న రామోజీరావు విశాఖపట్నం శివార్లలోని, సీతమ్మధార పక్కన నక్కవానిపాలెం అనే ఊరిలో ఈనాడును ప్రారంభించాడు. అదే సంవత్సరం ఆగష్టు 28 తేదీన ఈ పత్రిక రిజిస్టర్ చేయబడింది. చాలా సాధారణంగా, ఏ ఆర్భాటాలు లేకుండా 5000 ప్రతులతో ఈనాడు ప్రస్థానం మొదలైంది. ప్రారంభంలోనే ఈనాడుకు కొన్ని ప్రత్యేకతలుండేవి.
ఆంధ్రజ్యోతి సచిత్ర వారపత్రిక
1967లో ఈ వారపత్రిక ప్రారంభించబడింది. నార్ల వెంకటేశ్వరరావు ఈ పత్రికకు తొలి సంపాదకుడు. కె.ఎల్.ఎన్.ప్రసాద్ ప్రచురణకర్త. విజయవాడ నుండి వెలువడేది. పురాణం సుబ్రహ్మణ్యశర్మ, తోటకూర రఘు మొదలైన వారు ఈ పత్రికకు సంపాదకులుగా వ్యవహరించారు. ఫిడేలు రాగాలు, ఇల్లాలి ముచ్చట్లు, జోకాభిరామాయణం మొదలైన శీర్షికలు పాఠకుల అభిమానాన్ని చూరగొన్నాయి.